Off Média - Helyi - Mutatjuk, hová ígérnek új bringautakat és fejlesztéseket
Offmedia- 2017.02.13. 15:16
A debreceni Kertségi Fejlesztési Programra 2017-ben 2,7 milliárd forint jut - közölte a Fidesz frakció lapunkkal.
A kertségi fejlesztések legjelentősebb elemei 2017-ben:
A tavaly elindult Útfejlesztési Program folytatásaként 470 millió forintot tervez költeni a város a közösségi közlekedési feltételek javítására utak és járdák burkolatainak cseréjével, illetve lakossági kezdeményezésre megvalósuló önkormányzati forrásból való útépítéssel.
A Nagysándortelep csapadékvíz elvezetésének rendezésére 436 millió forintot költ a város. A fejlesztés alá bevont területek: Pósa utca, Harsona utca, Kishegyesi utca, Szent Mihály utca, Síp utca, Lant utca, Dob utca, Cimbalom utca, Gyulai utca, Barcaság utca, Megyer köz, Érmellék utca, Torockó utca, Dévény utca, Világos utca, Furulya utca, Kadarcs utca, Gólyahír utca. A Kiépülő zárt csatornarendszer teljes hossza: 4300 m. . A kivitelezés kezdetének várható időpontja 2018. 06. 30. A projekt 2019. 12. 31-én fog zárulni.
Debrecen, keleti városrész csapadékvíz elvezetésének rendezésére a költségvetésben 459 millió forint áll rá rendelkezésre. A fejlesztés alá bevont területek: Marokszedő utca, Málna utca, Cseresznye utca, Josta utca, Ribizli utca és a Köszméte utca. A keleti városrésznél a kiépítendő csapadékcsatorna teljes hossza: 2980 m. A kivitelezés kezdetének várható időpontja 2018. 06. 30. A projekt 2019. 12. 31-én fog zárulni.
Kerékpárúthálózat fejlesztésére 1.034 milliárd forintot fordít a város. Épül egy kerékpárút a Biczó István kert (Sikló utca) - Panoráma út közötti szakaszon, a Kismacs és a Látóképi tó közötti szakaszon szintén, illetve épül egy Kismacsra kivezető, valamint egy, a keleti városrész közlekedését segítő kerékpárút is.